Noverint tam futuri quam præsentes, quod ego Poncius, Terniacensis præpositus, Deo et monasterio Terniacensi et domino Hugoni, supradicti loci priori ejusque successoribus et monachis Cluniacensibus inibi in perpetuum Deo servientibus, meam præposituram et quicquid ex parte ista Rhodani a supradicta domo habeo dono, vendo, videlicet tertiam partem firmamentorum et tertiam partem placitorum, et decem servitia in Nativitate Domini, et servitium cacipulci, et vineam juxta fontem Reginæ, et curtile cum vinea, et vineam de Mercheil, et quicquid calumniabar vel in Commentato vel in aliis villis aut locis cultis vel incultis, ubi aliquid juste vel injuste habere videbar, pro septingentis triginta solidis supradicto loco vendo, dono, laudo, atque inrevocabiliter prius per librum cum uxore mea per manus supradicti loci prioris, deinde cum ipsa per sacramentum super sacrosanctum altare, ut neque nos, neque heredes nostri ullam requisitionem in perpetuum faciant, trado. Quod si aliquis magnus vel parvus, masculus seu femina, calumniam vel molestiam seu requisitionem aut guerram supradictæ domui pro acquisita præpositura facere conaretur, ego Poncius bona fide, ego Poncius omnibus meis viribus cum expensis supradictæ domus sine fraude et malo ingenio adjuvare [promitto], et hoc sacramento confirmo. Datis insuper fidejussoribus, videlicet Gerino de Sancto Simphoriano, Guidone de Bergun, Achardo de Comernai(?), Letordo Cauda Asini. Hoc factum est tempore domini Stephani, Viennensis, et domini Amedei, Lugdunensis archiepiscoporum, et domini Humberti, episcopi Aniciensis, in manu domini Hugonis, supradicti loci prioris, qui supradictum Poncium cum uxore per manus tenuit quando ambo super sacrosanctum altare juraverunt ut neque per se, neque per filios suos, neque per aliquam submissam personam magnam vel parvam, calumniam vel molestiam aut requisitionem in aliquo tempore faciant. Hujus rei testes sunt: in primis domnus Stephanus, Viennensis archiepiscopus, in cujus manu ipse Poncius guerpivit hæc omnia et fidelitatem in manibus ejus supradictæ juravit ecclesiæ; S. Humbertus, Aniciensis episcopus; Willermus de Marziaco, Gerinus de Sal, Hugo Rufus, Guillermus de Faramont, Guigo de Terniaco et Belinus, frater ejus, et Hugo, prior ejusdem loci; Ademarus, prior de Candiaco; Petrus, prior de Plogo; Guido, sacrista; Petrus Bardelinus, Aicardus Guifredus, Poncius de Vireta, Armannus Capellanus, Gerinus de Sancto Simphoriano et Humbertus, frater ejus, Guido de Bergun, Guigo Rufus, Confordus, Galterus de Balbiaco, Guillermus de Terniaco, Aicardus de Comenaco, Benedictus Robertus, Stephanus Idiers, Morellus, Johannes Vinea, Nicolaus Seignorez. Rursus ut semper pax firma maneat, nec ulla occasio rixandi detur, ego Poncius supradictam venditionem in manu domni Hugonis, Viennensis archiepiscopi, et domini Petri Viviani, prioris Terniacensis, qui mihi rursus viginti solidos dedit, laudo et confirmo. Et de hoc testes sunt: Johannes, abbas Sancti Petri foris portam; Aquinus, abbas Sancti Andreæ; Willermus, decanus; Stephanus; Garcinus, archidiaconus; Guillermus Lab’.; magister Rostannus; Petrus, archipresbyter; Guigo de Tornaco; Ademarus de Cueriis; Poncius de Sansolio; Bonefacius; Poncius Berardus; Petrus de Landas. Et ne pro hac venditione amplius in perpetuum aliqua discordia sit, apud Guiorguium, ad plenam parrochiam, in ecclesia, cunctis audientibus, hoc rursus laudo et confirmo. Hinc testes sunt: Hugo de Rocatus, Hugo Nigrabolli, Antelmus Parens, Aimo Bruns, Aimo Arans, Licardus Mallenus, Durannus, presbyter; Poncius Berno et filii ejus; et domnus Petrus, prior Tarniacensis, in cujus manu Poncius hanc venditionem laudavit et confirmavit; Humbertus, prior de Tarniaco; Poncius Parens; Gerinus, prior de Griniaco.